Boustene - Jan Celliers
JAN CELLIERS Laerskool en Pre-Primêr is verbind tot waardegedrewe onderwys waar daar voortdurend gepoog word om hierdie waardestelsel te deurleef.
Vier kernwaardes is geïdentifiseer wat aan alle fasette van skoollewe by JAN CELLIERS gekoppel is en waar daar op alle areas van ons skool van elke kind, ouer, onderwyser en rolspeler verwag word om hierdie waardes te bevestig, te onderhou, uit te bou en uit te leef.
ŉ Groep Afrikaanse ouers het sedert 1933 die droom gekoester om moedertaal opvoeding te verseker.
JAN CELLIERS bou voort as ŉ baken van hoop en groei in die Afrikaanse gemeenskap. Afrikaanse onderrig vind binne ’n normgedrewe en gedissiplineerde skoolmilieu plaas.
Tydens Afrikaanse dag beklemtoon ons JAN CELLIERS se Afrikaanse kultuurerfenis, taal, digkuns, prosa, kookkuns en volkshelde.
Stories en boeke word vir leerlinge lewendig en aanloklik gemaak deur die prettige Storie-aande.
Leerlinge wys graag wat hul gelees het en word aangemoedig om dit neer te skryf. Ons besef by JAN CELLIERS die waarde van vlot lees en vestig ŉ leeskultuur. Leerlinge word blootgestel aan die beste kinderboeke op die mark, beide in Afrikaans en Engels.
‘Die behoefte aan ŉ storie lê diep in ons almal’ -Audrey Blignaut.
By JAN CELLIERS word ons waardesisteem deur Christelike beginsels onderlê en ons streef daarna om Christelike norme en waardes te handhaaf.
Godsdienstige oortuigings is ŉ belangrike bron van ons identiteit, waardes en lewensbeskouing. Ons glo ons in die krag van ŉ gemeenskap van gelowiges. Die gemeenskap bestaan uit elke kind, personeellid, ouer en bestuurslid van ons skool.
JAN CELLIERS streef na uitnemendheid en verryking is deel van die interne skoolkultuur.
Verskeie keuses van verrykende aktiwiteite tydens aktiwiteitsperiodes, Frans, Lego-klub, Drama, Handvaardighede, Skaak,Tegnoklub, Jong Entrepreneurs en Eksperi-maatjies.
Die voortdurende ontwikkeling van leerlinge d.m.v. vasvrageleenthede, redenaars aande en ander publieke optredes.
ŉ Strewe na sukses vorm deel van die interne skoolklimaat en daar bestaan ŉ gesonde kultuur van prestasie in JAN CELLIERS.
Graad 7-leerlinge verwerf jaarliks beurse by talle top privaat hoërskole van hul keuse
Leerlinge word blootgestel aan besondere uitdagings deur voortdurend met ander onafhanklike skole kragte te meet
Prestasies en vordering van oudskoliere word voortdurend gemonitor en erken
Gereelde deelname aan Olimpiades en Standaardiseringseksamens op nasionale- en internasionale vlak